James Horwill steeds op krukke | Nuus24
Durban – Die Reds is steeds sonder die dienste van hul kaptein, James Horwill, nadat die Wallaby-slot sy terugkeer weens 'n enkelbesering moes uitstel.Horwill het sedert sy dyspierbesering tydens verlede jaar se Super-seisoen nog nie weer rugby gespeel nie, maar hy het in die voorseisoen die groenlig gekry om in die Super-reeks se openingsronde uit draf.Die staatmaker-slot het egter sy enkel tydens 'n spanoefening beseer en het nie Saterdag teen die Brumbies uitgedraf nie.Hy sal gevolglik ook die naweek se wedstryd teen die Waratahs in Brisbane misloop.Goeie nuus vir die Reds is dat die senter Anthony Faingaa terug is vir die stryd met die Waratahs en waarskynlik die kapteinsarmband by James Slipper sal oorneem.Die Reds is ook steeds sonder die dienste van die beseerde Wallaby-skrumskakel Will Genia.Vir die jongste sportnuus volg Nuus24Sport op Twitter.– Sport24 Lees meer oor: james horwill | beserings | reds VOLGENDE OP NUUS24X
Geluk Meyer. Nog n grootman verlore deur jou oogklap en bevooroordeeldheid keuses!!!!!!